নিমার্ণাধীন বাসার রড চোরদের সনাক্ত করার কারণে সন্ত্রাসীদের হাতে গত ৫ জুলাই রাতে নিহত হন নগরীর শিবগঞ্জের হাতিমবাগ এলাকার সাইদুর রেজা চৌধুরীর পুত্র জালালাবাদ গ্যাসর প্রকৌশলী ওয়াসিউর রেজা চৌধুরী রাজী।  এ ঘটনাকে আড়াল করে খুনিদের রক্ষা করতে একটি মিথ্যা কাহিনি প্রচার করা হচ্ছে বলে অভিযোগ করেছেন হত্যাকান্ডের  প্রত্যক্ষদর্শী নিহতের মামাতো ভাই শিবগঞ্জ মজুমদার পাড়ার বদরুল হকের পুত্র আশরাফুল হক মামেদ। মঙ্গলবার সিলেট প্রেসক্লাবে আয়োজিত এক সংবাদ সম্মেলনে তিনি এসব অভিযোগ করেন।